**«ՎԱՐԴԱՆԱՆՔ» ԿՐԹԱՀԱՄԱԼԻՐ**

**ՀԵՏԱԶՈՏԱԿԱՆ ԱՇԽԱՏԱՆՔ**

**ԹԵՄԱ՝ ՈՒՍՈՒՄՆԱՌՈՒԹՅԱՆ ՀԱՄԸՆԴՀԱՆՈՒՐ ՁևԱՎՈՐՈՒՄԸ ՆՈՒՀ-ՈՒՄ**

**ԿԱՏԱՐՈՂ՝ ԱՐՄԻՆԵ ՍԱՐԳՍՅԱՆ  
ՂԵԿԱՎԱՐ՝ ԻՐԻՆԱ ՊՈՆՈՄԱՐԵՆԿՈ**

Երևան 2022

**ԲՈՎԱՆԴԱԿՈՒԹՅՈՒՆ**

**ՆԵՐԱԾՈՒԹՅՈՒՆ․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․3**

**ՏԵՍԱԿԱՆ ՄԱՍ՝ «ՈՒՍՈՒՄՆԱՌՈՒԹՅԱՆ ՀԱՄԸՆԴՀԱՆՈՒՐ ՁԵՎԱՎՈՄԱՆ» ՍԿԶԲՈՒՆՔԻ ԱՌԱՎԵԼՈՒԹՅՈՒՆՆԵՐԸ ՆՈՒՀ-ում․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․5**

**ԵԶՐԱԿԱՑՈՒԹՅՈՒՆՆԵՐ․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․14**

**ԳՐԱԿԱՆՈՒԹՅԱՆ ՑԱՆԿ․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․15**

**ՆԵՐԱԾՈՒԹՅՈՒՆ**

**Հետազոտության արդիականությունը**: Մարդկության զարգացման ընթացքում հաշմանդամություն ունեցող անձանց իրավունքների ձևավորումն ու սահմանումն անցել են երկար ճանապարհ՝ խղճահարությունից մինչև սոցիալական բազմաթիվ ծառայությունների մատուցում։

Այսօր աշխարհն արդեն ընդունում է հաշմանդամություն ունեցող անձանց սոցիալական ներառման գաղափարը։ Հայաստանի Հանրապետությունը 2010 թվականին վավերացնելով ՄԱԿ-ի 2006 թ. «Հաշմանդամություն ունեցող անձանց իրավունքների մասին» կոնվենցիան, ստանձնել է միջազգային պարտավորություն՝ գործող օրենսդրությունը համապատասխանեցնել կոնվենցիայի դրույթներից բխող պահանջներին։

Ներառական կրթությունը կրթական այնպիսի ծրագիր է, որը բացառում է ամեն տեսակ խտրականություն երեխաների նկատմամբ, ապահովում է հավասար վերաբերմունք բոլոր մարդկանց հանդեպ, կրթական համակարգում ստեղծում է ուրույն պայմաններ կրթության առանձնահատուկ պայմանների կարիքներ ունեցող անձանց համար:

Ներառական կրթությունը հանրակրթության զարգացման գործընթաց է, որը ենթադրում է կրթության մատչելիություն բոլորի համար, երեխաների ամենատարբեր կարիքների բավարարմանն ուղղված բոլոր տեսակի միջոցների ապահովում, ինչը հանրակրթական դպրոց մտնելու այցեքարտ է ընձեռնում բոլոր երեխաներին՝ անկախ կարիքից և զարգացման առանձնահատկություններից։

Ներառական կրթությունը ձգտում է հասնել ուսուցման նկատմամբ առավել ճկուն մոտեցման` բավարարելու մարդկանց զանազան կրթական պահանջները: Եթե ներառական կրթության մտցրած փոփոխությունները ուսուցումն ավելի արդյունավետ դարձնեն, ապա կշահեն բոլոր երեխաները, այլ ոչ միայն կրթության առանձնահատուկ պայմանների կարիքներ ունեցողները, իսկ դա հնարավոր է իրականացնել «Ուսումնառության համընդհանուր ձևավորման» միջոցով։ Ինչով էլ պայմանավորված է **թեմայի արդիականությունը**։

**Հետազոտության նպատակն է** ներկայացնել «Ուսումնառության համընդհանուր ձևավորման սկզբունքի» առավելությունները ՆՈՒՀ-ում։

**Նպատակից բխումում են հետևյալ խնդիրները․**

* իրականացնել հետազոտության թեմայի շուրջ մասնագիտական գրականության վերլուծություն,
* մեկնաբանել «Ուսումտառոթյան համընդհանուր ձևավորում» հասկացությունը և ներկայացնել առավելությունները

Հետազոտության ընթացքում կիրառվել են հետևյալ **մեթոդները**՝

* գիտատեսական գրականության վերլուծություն,
* գործնական մեթոդներ։

**Հետազոտական աշխատանքի կառուցվածքը։** Աշխատանքը կազմված է ներածությունից, տեսական մասից, եզրակացություններից և գրականության ցանկից։ Համակարգչային շարվածքով կազմում է 13 էջ։

**ՏԵՍԱԿԱՆ ՄԱՍ**

**«ՈՒՍՈՒՄՆԱՌՈՒԹՅԱՆ ՀԱՄԸՆԴՀԱՆՈՒՐ ՁԵՎԱՎՈՄԱՆ» ՍԿԶԲՈՒՆՔԻ ԱՌԱՎԵԼՈՒԹՅՈՒՆՆԵՐԸ ՆՈՒՀ-ում**

«Համընդհանուր ձևավորում» հասկացությունն առաջին անգամ օգտագործել է Ռոն Մեյսը` նկարագրելու համար բոլորի` այդ թվում հաշմանդամություն ունեցող անձանց համար հասանելի շինություններ կառուցելու գաղափարախոսությունը։ Նա անվասայլակով էր տեղաշարժվում և անվերջ խնդրում էր, որ շենքերում ապահովվի ֆիզիկական մատչելիությունը։ Ի վերջո, նա առաջարկեց շենքերը նախագծելիս հաշվի առնել մատչելիության հանգամանքը` խնայելով ժամանակ, գումար և բարելավելով բոլորի կյանքը։

Կան համընդհանուր ձևավորման բազմաթիվ այլ օրինակներ.

● Ճամփեզրերի կտրվածքները, որոնք ստեղծվել են սայլակով տեղաշարժվողների համար, բայց անհրաժեշտ են անվասայլակներ օգտագործողներին, մանկասայլակով երեխայի հետ զբոսնող ծնողներին, հեծանվորդներին և այլոց։

● Աուդիոգրքերը, որոնք ստեղծվել են տեսողության խանգարումներ ունեցող անձանց համար, բայց լայնորեն կիրառվում են նաև տեղեկությունը լսողությամբ ընկալել նախընտրող, կարդալու ժամանակ չունեցող անձանց կողմից։

● Ձայնային ազդանշանով վերելակները, որոնք տեսողության խանգարում ունեցող անձանց նախազգուշացնում են վերելակի ժամանելու մասին, բայց օգտակար են նաև հեռախոսի մեջ խորասուզվածների համար:

2000-ականների սկզբին համընդհանուր ձևավորման սկզբունքները տեղափոխվեցին նաև կրթության ոլորտ` վերանվանվելով ուսումնառության համընդհանուր ձևավորում (ՈՒՀՁ)։ Այդ պրակտիկան լայն տարածում գտավ ներառման կրթության համատեքստում` նպատակ ունենալով կրթական համակարգերը հարմարեցնելու բոլոր սանների կարիքներին ու առանձնահատկություններին։

Դեյվիդ Ռոզը և Անն Մեյերը (2005) ՈՒՀՁ-ն նկարագրել են որպես տեղեկատվությունը երեխաներին ներկայացնելու, նրանց սովորածը ստուգելու և դասապրոցեսում ներգրավելու բազմազան միջոցների ամբողջություն։ ՈՒՀՁ-ի հիմքում այն սկզբունքն է, որ նյութի բովանդակությունը ակադեմիական փորձառության ամենակարևոր մասն է, սակայն ուսուցիչները սաններին դասապրոցեսում ներգրավելու համար բազմազան միջոցներ կիրառելու վարպետություն պետք է ցուցաբերեն։ Այս մոտեցումն ուղղված է ամբողջ դասարանին և հիմնված է երեխաների անհատականության, կենսափորձի, սովորելու ոճի, մշակութային ու կրոնական գիտակցության, հաշմանդամության փաստի և լեզվական ընդունակությունների համար դասավանդման արդյունավետ ձևեր գտնելու և երեխաների առանձնահատկությունների նկատմամբ հարգանքի վրա։

Ներառման գործում ՈՒՀՁ-ի կարևոր ներդրումներից մեկը մանկավարժի ուշադրության կենտրոնացումն է սանների բազմազանության վրա։ Հայաստանում մասնագետների կողմից քայլեր են արվում հաշմանդամության ընկալումը վերաիմաստավորելու համար։

Կրթության առանձնահատուկ պայմանների կարիքը գնահատելիս սանի խնդիրները մատնանշելու փոխարեն առանձնացվում ու երևան են բերվում նրա ռեսուրսները և ներուժը։ Խորհրդային տարիներին ենթադրվում էր, որ բոլոր մարդիկ իրար նման են, կատարյալ, գեղեցիկ, առանց խնդիրների։ Բոլոր նրանք, ովքեր չէին բավարարում այս չափանիշներին (ունեին տեսողական, լսողական, ֆիզիկական, մտավոր, նույնիսկ խոսքի և հաղորդակցման խնդիրներ), մեծանում էին հատուկ գիշերօթիկ հաստատություններում, իրենց ընտանիքներից ու հասարակությունից առանձնացված։ [3]

Այսօր Հայաստանում գնալով ավելի է տարածվում բազմազանության նկատմամբ հանդուրժողականությունը, և այն փաստի ընդունումը, որ մարդիկ տարբեր կերպ են ընկալում ու իմաստավորում տեղեկատվությունը, ճանաչում պատկերները, նրանց մոտ նյութի նկատմամբ հետաքրքրություն առաջանում է դասավանդման որոշակի մոտեցման կիրառման դեպքում։ ՈՒՀՁ-ն ուշադրություն է դարձնում այն իրողությանը, որ ցանկացած դպրոցում սովորում են կրթության ամենատարբեր պայմանների կարիքներ ունեցող բազմազան երեխաներ։ ՈՒՀՁ-ն հրաժարվում է այն տեսակետից, որ սանները լինում են «նորմալ» և «ոչ նորմալ», կամ սովորական և կրթության առանձնահատուկ պայմանների կարիք ունեցող [3]։

Այս ընդգրկուն հայեցակարգը ուսուցիչներին հնարավորություն է տալիս առանձին թեմաներ դասավանդելիս, մարտահրավերը հարմարեցնել սանների անհատական առանձնահատկություններին։ Այսպես, ուսուցիչը կարող է ավելացնել կամ պակասեցնել դաս նյութի ծավալը, առաջադրանքները։ ՈՒՀՁ-ի ուղղությամբ իրականացված հետազոտությունները վկայում են, որ որոշ սանների համար յուրացման չափանիշները կամ ակնկալիքները փոփոխելու անհրաժեշտությունը կարող է սակավ լինել, եթե դասավանդելիս կիրառվեն բազմազան նյութեր։ Այսպես, կան ուսուցման դժվարություններ ունեցող սաններին վերաբերող դեպքեր, ում ուսումնառության արդյունավետությունը բարձրացել է, երբ ուսուցիչները հրաժարվել են դասախոսելու և միայն տպագիր նյութերով դասավանդելու ավանդական ձևից։ Նման սանների հետ աշխատելիս հատուկ պայմանների և փոփոխություններ մտցնելու կարիքը կարող է նվազել, եթե ուսուցիչը դասը պլանավորելիս ցուցաբերի ճկունություն։ Այն դեպքում, երբ սանների կրթության առանձնահատուկ պայմանների կարիքները վաղօրոք նկատի են առնվում և մատչելի դասավանդումը դրվում է դասի պլանավորման հիմքում՝ բոլորը կարողանում են ավելի լավ սովորել։

Ուսումնառության համընդհանուր ձևավորման սկզբունքները խարսխված են ուսուցման երեք տեսակների վրա՝ ***ճանաչողական, ռազմավարական և հուզական***։ ***Ճանաչողական ուսուցումը*** վերաբերում է սանի՝ հասկացություններ ճանաչելու և մտապահելու կարողությանը։ Սրան սովորաբար նպաստում է ուսուցչի աշխատանքը կամ տեքստի ընթերցումը։ ***Ռազմավարական ուսումնառությունը*** վերաբերում է որոշակի բովանդակությանը, հասկացություններին արձագանքելու սանի կարողությանը կամ հմտություններին։ Ռազմավարական ուսումնառության համար սանը պետք է ծանոթանա (ճանաչի) և կարողանա արձագանքել հասկացությանը։ Ոսուցման այս տեսակը հաճախ անցկացվում է գրավոր առաջադրանքների կամ դասարանում բանավոր պատասխանելու միջոցով։ ***Հուզական յուրացումը*** վերաբերում է նյութը յուրացնելու սանի մոտիվացիային։ [1]

ՈՒՀՁ-ն ունի երեք հիմնական սկզբունք, որը ուսուցիչներին հնարավորություն է տալիս ուսումնական գործընթացը պլանավորելու սանների կարիքներին համապատասխան։ ՈՒՀՁ սկզբունքները համապատասխանում են մի գաղափարախոսության, որը ողջունում է սանների տարբերությունները։ Ուսուցիչները կարող են բարելավել իրարից տարբեր սանների ուսումնառությունը՝ ճանաչողական, ռազմավարական և հուզական ուսումնառության բազմազան հնարավորություններ ստեղծելով։ Դասավանդման այսօրինակ ճկունությունը բացառում է ուսուցչի կողմից դասախոսություն կարդալու, սանների կողմից նշումներ կատարելու և վերջապես, անցածի վերաբերյալ «քննություններ» հանձնելու ավանդական մոտեցումը։ Դրանք կարող են խոչընդոտ լինել այն սանների համար, ովքեր դժվարանում են հասկանալ ուսուցչի խոսքը, գրել կամ մտապահել։ Ավանդական մոտեցումը կարող է նաև խոչըդոտներ առաջացնել այն երեխաների համար, ովքեր ավելի լավ են սովորում փոխներգործուն միջավայրերում կամ փոքր խմբերում։ Այդ ամենը կարող է լինել համընդհանուր ձևավորման մասը, սակայն դրանք դասավանդման ժամանակ կիրառվող բազմաթիվ մեթոդներից ընդամենը մի քանիսն են։

ՈՒՀՁ-ի երեք սկզբունքները հետևյալն են՝

1. Ճանաչողական ուսուցման օժանդակում` նյութը ներկայացնելու բազմազան միջոցների կիրառմամբ։

2. Ռազմավարական ուսումնառության օժանդակում` արտահայտվելու համար բազմաթիվ հնարավորությունների ընձեռմամբ։

3. Հուզական ուսուցման օժանդակում` ներգրավման բազմաթիվ միջոցների կիրառմամբ։

Կրթական գործընթացի հիմքում երբեմն կարող է ընկնել ՈՒՀՁ ոչ թե մեկ, այլ մի քանի սկզբունք, քանի որ ճկուն մոտեցմամբ կազմակերպված դասերը պահանջում են բազմազան միջոցների կիրառում։ Օրինակ, կենսաբանության դասի ուսուցման մոտիվացնող մոտեցումը կարող է դիտարկվել ինչպես հուզական, այնպես էլ ռազմավարական ուսումնառության տարբերակ։ [1]

Կրթական համակարգում համընդհանուր ձևավորման օգտագործումը միտված է ներառական գործընթացի բարելավմանը։ Համընդհանուր ձևավորումն ուղղված է երեխաների տարբերակումը վերացնելուն, ելնելով նրանից, որ յուրաքանչյուր անհատ տարբեր կերպ է սովորում և որ բազմազան մոտեցումների կիրառումը կօգնի բոլոր սաններին։ Միաժամանակ, համընդհանուր ձևավորումը ավելի խոր իմաստ ունի, քան պարզապես «լավ դասավանդումը»։ Ըստ Էդիբերնի (2010), համընդհանուր ձևավորումը ուսուցիչների կողմից անընդմեջ սովորելու և կատարելագործվելու անհրաժեշտության ընդունումն է։ Հեշտ չէ ունենալ համընդհանուր ձևավորման սկզբունքներին համապատասխանող դասարան։ Սակայն, երբ ուսուցիչը հիմնավորապես ընդունում են դասարաններում տարբեր ունակությունների տեր սանների ներկայությունը և դասապրոցեսը կազմակերպում են այնպես, որպեսզի ներգրավեն բոլոր սաններին, ՈՒՀՁ-ն կատարելագործվում է։ Գոյություն ունեն դասավանդման ամենատարբեր մոտեցումներ, որոնք ուսուցիչների կողմից կարող են օգտագործվել դասարանում համընդհանուր ձևավորման խթանման համար։ Այս մոտեցումներից մի քանիսը նկարագրված են ստորև։

Ուսումնական տարվա ընթացքում, իրենց սաններին ճանաչելով ու օգտվելով երեխաներին նկարագրող տեղեկատվական աղբյուրներից, դասավանդումը հարմարեցնում ենք սանների կարիքներին։ Գործնականում, բազմազան միջոցների կիրառմամբ նյութը ներկայացնելը, արտահայտվելու համար բազմաթիվ հնարավորություններ ընձեռելը, և սանի համար ներգրավվածության բազմազան միջոցների տրամադրումը կարող է տարբեր դասարաններում և տարբեր առարկաներից տարբեր լինել։ Այսպես, դա կարող է նշանակել ընդհանուր առմամբ, բազմազան մոտեցումների կիրառում նյութը ներկայացնելիս, բազմազան հնարավորությունների ընձեռում երեխաներին` սովորածը վերարտադրելիս և դասապրոցեսում ներգրավվելիս։ Օրինակ՝ ցուցադրում ենք տողատակերով տեսահոլովակ, որպեսզի սանները միաժամանակ կարողանան կարդալ տեսահոլովակում ներկայացվող տեղեկատվությանը վերաբերող տեքստը։ Սա կարելի է համարել պայմանների բարելավում լսողության խանգարում ունեցող սանի համար, սակայն բովանդակությունը հասկանալի դարձնելու առումով՝ ճկուն մոտեցում է բոլոր սանների համար։ Լրացուցիչ օրինակներ են մեծադիր նկարները կամ պաստառները, դրանց վրա տարբեր գույներով նշումները, թեմային առընչվող տեսահոլովակները կամ տեսասահիկը, կենդանիների մոդելները, դասի պարզեցված օրինակը, ընդգծված բառերը, այլ։ Գոյություն ունեն մտքերը շարադրելուն օգնող տարբեր մոտեցումներ, օրինակ՝ շարադրանքի պլանի կազմում, դիագրամներ, հասկացությունների քարտեզներ, ձայնագրված «բարձրաձայն մտքեր» և նկարներ։

Օրինակ թկոլոգիայի պարապմունքների նպատակային հմտությունն այն է, որ երեխան կարողանա յուրացնել կենդանիների տիպերը, հիմնական հասկացությունները, կենսագործունեության համար անհրաժեշտ գիտելիքները։ Այդ պարապմունքների ընթացքում տեղեկատվությունը կարող է ներկայացվել բանավոր՝ տեսահոլովակի կամ քննարկման միջոցով։ Հասանելիության հետ մեկտեղ բոլոր սաները իրավունք ունեն ակտիվ մասնակցություն ցուցաբերելու պարապմունքներին։ Այդպիսի ակտիվ իրենց համար օգտակար տարբերակը։ Ստեղծում ենք շաբլոններ՝ մասամբ լրացված հատվածներով և տալիս հղումներ՝ ավելի շատ տեղեկատվություն քաղելու համար։ Քանի որ այս հանձնարարության կատարման համար երկար ժամանակ է պահանջվում, այն բաժանում ենք մասերի և առաջարկում խմբային աշխատանք ու հետադարձ կապ, որպեսզի սաններին օգնենք ընթացքում վերանայելու իրենց աշխատանքը։ Միաժամանակ տրամադրում ենք գործընթացի մոդելներ` ցույց տալով այլ սանների աշխատանքները, մատնանշելով աշխատանքի կատարման բազմազան ձևերը։

Ներառական միջավայրում վերանայվում է համակարգը ՝ սաների ուսումնառության խոչընդոտները վեր հանելու համար։ Վերանայումից հետո կազմվում է սանի առաջընթացին օժանդակելու գործողությունների պլան։ Այդ պլանը կարող է ներառել հավելյալ աջակցություն։ Մանկավարժը նախ և առաջ մտածում է, թե արդյո՞ք ուսուցման խոչընդոտը միջավայրն է, իրենք իրենց հարցնելով.

1. Առկա՞ է նպատակային հմտություններ սովորեցնելու համար անհրաժեշտ հասանելիություն և հնարավո՞ր է արդյոք դա փոխել։

2. Արդյո՞ք փորձ կատարվել է նյութը մատուցելու բազմազան ձևերով` դրանք լավագույնս համապատասխանեցնելով երեխաների կարիքներին։

3. Կա՞ն ավելի լավ ձևեր, որոնցով կարելի է օգնել սանին` դրսևորելու իր սովորածը։

4. Արդյո՞ք խմբում կան սանի ուսմանը խոչընդոտող գործոններ (օրինակ՝ ձանձրալի մթնոլորտ, աղոտ լուսավորություն, ճնշումներ մյուս երեխաների կողմից, անհարմար դիրք)։

Այսպիսով, «Ուսուցման համընդհանուր ձևավորումը», ինչպես անունը հուշում է, ուսուցման նպաստավոր միջավայր ստեղծելն է բոլոր սաների համար։ Այն կոչված է բարելավելու ներառականությունը՝ մանկավարժի վրա դնելով դասավանդման և ուսումնական գործընթացի կազմակերպման պարտականությունները։

Այժմ, ներկայացնեք համառոտ 5 քայլով պարապմունքի պլանավորման ուղեցույց․

**Ուսումնառության համընդհանուր ձևավորման պլանավորման ձևանմուշ․**

|  |
| --- |
| **Քայլ 1.Պարապմունքի սկիզբ** |
| **Նպատակը**  **Խնդիրները**  **Ակնկալվող վերջնարդյունքները** |
| **Քայլ 2. Նոր նյութի ներկայացում** |
| **Ի՞նչ են սովորելու սաները: Ինչպե՞ս են սովորում այդ նյութը: Որո՞նք են ներկայացվող նյութի կարևոր դրույթները:** |
| **Քայլ 3. Ուղղորդված- գործնական աշխատանք** |
| **Ի՞նչ հնարավորություն է տրվում սաներին համագործակցված աշխատելու, դաստիարակի ուղղորդմամբ կատարելու գործնական աշխատանք տրված նյութի վերաբերյալ:** |
| **Քայլ 4. Ինքնուրույն աշխատանք** |
| **Ի՞նչպես է դաստիիարակը հնարավորություն տալիս սաներին ինքնուրույն աշխատելու: Ինչպես են սաները ինքնուրույն կիրառում օրվա սովորածը:** |
| **Քայլ 5. Պարապմունքի ավարտ** |
| **Ամփոփվում են պարապմունքի կարևոր մասերը: Տրվում է հետադարձ կապ։** |

**ԵԶՐԱԿԱՑՈՒԹՅՈՒՆՆԵՐ**

Այսպիսով, կատարելով հետազոտության թեմայի շուրջ գիտամեթոդական ուսումնասիրություն և վերլուծություն, կարող ենք եզրակացնել, որ․

* Ներառումն ավելի խորը իմաստ ունի, քան կրթության և զարգացման առանձնահատուկ պայմանների կարիք ունեցող սանների ներկայության խրախուսումը։
* Համընդհանուր ձևավորումը, ինչպես անունը հուշում է, ուսուցման նպաստավոր միջավայր ստեղծելն է բոլոր սաների համար։ Այն կոչված է բարելավելու ներառականությունը՝ մանկավարժի վրա դնելով դասավանդման և ուսումնական գործընթացի կազմակերպման պարտականությունները։ Այս մոտեցումն արմատապես տարբերվում է այլ մոտեցումներից, որոնք սաների ձախողումները ՆՈՒՀ-ում պայմանավորում են նրանց խնդիրներով։
* Ուսումնառության համընդհանուր ձևավորում կիրառելիս հաճախ հաշվի են առնվում յուրաքանչյուր սանի կրթական կարիքները։
* Համընդհանուր ձևավորման կիրառման համար մանկավարժից պահանջվում է երկու կարևոր հանձնառություն։ Առաջինը՝ պարապմունքներին պատշաճ կերպով նախապատրաստվելու համար նա պետք է ճանաչի իր սաների կարիքները։ Երկրորդը՝ պետք է որոշակի ժամանակ հատկացնի պարապմունքի ներկայացման, երեխաներին արտահայտվելու հնարավորություն ընձեռելու և պարապմունքին ընդգրկելու բազմահնար միջոցները նախապես պլանավորելու համար։ /Որը, իհարկե, լրացուցիչ ժամանակի տրամադրում է պահանջում/

Եվ, ի վերջո, ուսումնառության համընդհանուր ձևավորման արդյունքում կարող ենք նպաստել ոչ միայն բոլոր սաների ներառմանը, այլև բարձրացնել սաների ուսումնական մոտիվացիան՝ նպաստելով ուսման նկատմամբ հետաքրքրության դրսևորմանն ու ակտիվության ձևավորմանը՝ կիրառելով այն տարբեր մեթոդիկաներ դասավանդելիս։

**ԳՐԱԿԱՆՈՒԹՅԱՆ ՑԱՆԿ**

1․ «Դասավանդման ժամանակակից մոտեցումներ», Ձեռնարկ ուսուցչների, ուսուցչի օգնականների եւ մանկավարժահոգեբանական աջակցման ծառայություններ մատուցող մասնագետների համար, Մանուկ Խաչատրյան, Մհեր Դավթյան, Երեւան, 2019թ․

2․ Ներառական կրթություն. Ուսումնամեթոդական ձեռնարկ. -Երևան: 2017. 146 էջ

3․ Ներառական կրթության ռազմավարություններ։ Դասագիրք։ Մինեապոլիս, Մինեսոթա, ԱՄՆ. Մինեսոթայի համալսարան։ ՅՈՒՆԻՍԵՖ Հայաստան և Խ.Աբովյանի անվան հայկական պետական մանկավարժական համալսարան, Երևան, Հայաստան, 252 էջ